Gerhard Schaffran

**Gerhard Schaffran** (født 4. juli 1912 i Leschnitz i Landkreis Groß Strehlitz i provinsen Schlesien i keiserdømmet Tyskland; død 4. mars 1996 i Dresden) var kapitularvikar i erkebispedømmet Breslau for dets erkebiskoppelige embede i Görlitz, og biskop av Dresden-Meißen.
## Liv og virke
### Bakgrunn
Gerhard Schaffran var sønn av en lærer. Han var tidligere blitt overført fra Breslau til Leschnitz ved Annaberg i Oberschlesien. Han falt som offiser under første verdenskrig; enken flyttet til Görlitz sammen med Gerhard og hans søsken. Gerhard Schaffran gikk først på gymnasium i Berlin, bestod *[[Abitur]]* i Görlitz og studerte katolsk teologi i Breslau.

### Prest
Etter sin prestevielse den 1. august 1937 av kardinal Adolf Bertram, var Schaffran først kapellan i Breslau, deretter feltprest under andre verdenskrig, og meldte seg deretter frivillig som fengselsprest i sovjetisk fangenskap i Aserbajdsjan i Sovjetunionen. Mens han var der, endret de politiske grenser seg; Breslau var blitt til den polske by  Wrocław, Tyskland var stykket opp i øs og vest, storparten av de østlige deler var blitt polske eller sovjetiske.

Etter løslatelsen dro han bevisst til Øst-Tyskland (DDR), selv om han lett kunne ha valgt Vest-Tyskland. Han ble rektor for kateketseminaret i Görlitz og fra 1959 doset i homiletikk ved seminaret i Neuzelle, og var også fengselsprest.

### Titulærbiskop, hjelpebiskop i Görlitz
Den 24. november 1962 ble Schaffran utnevnt til titulærbiskop av *Semnea* og hjelpebiskop for kapitularvikar biskop Ferdinand Piontek. Han ble ordinert til biskop 22. januar 1963 av Berlins biskop Alfred Bengsch; medkonsekratorer var hjelpebiskopene Friedrich Maria Rintelen fra Magdeburg og Hugo Aufderbeck fra Erfurt.
### Biskop med ansvar for Görlitz
Den 8. november 1963 valgte Görlitz' katedralkapittel ham som etterfølger etter biskop Ferdinand Piontek, og den 26. november 1963 ga Den hellige stol ham, i likhet med hva Piontek hadde fått, alle rettigheter tilsvarende en ordinarie biskop.

Etter sin utnevnelse til biskop av Meißen fikk han støtte fra en hjelpebiskop, Bernhard Huhn, som etterfulgte Schaffran i 1972 i Görlitz og ble apostolisk administrator av dette bispedømmeområdet.

### Biskop av Meißen
Den 23. september 1970 tiltrådte Gerhard Schaffran som biskop av Meißen. Fram til 1987 ledet han bispedømmet Meißen, hvis navn ble endret til bispedømmet Dresden-Meißen den 15. november 1979 og hvis bispesete ble flyttet fra Bautzen til Dresden i 1980. Fra 1980 til 1982 ledet han Berliner Bischofskonferenz. Et høydepunkt i hans virke var organiseringen av det eneste *Katholikentreffen* i DDR, fra 10. til 12. juli 1987 i Dresden.

Den 1. august 1987 innvilget pave Johannes Paul II hans aldersbetingede avskjedssøknad. 

Biskop Gerhard Schaffran døde i Dresden den 4. mars 1996 og ble gravlagt i bispekrypten i den katolske domkirken.

## Verker
* *Die Stifte Melk, Dürnstein, Göttweig, Klosterneuburg*, Langewiesche 1958, med Gerhard Kerff.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819*
* Kardinal [[Giacomo Filippo Fransoni]] (1770-1837) *1819
* Kardinal [[Antonio Saverio De Luca]] (1805-1883) *1845
* Erkebiskop [[Gregor (Leonhard Andreas) von Scherr]], [[O.S.B.]] (1804-1877) *1856
* Erkebiskop [[Friedrich Josef von Schreiber]] (1819-1890) *1875
* Erkebiskop [[Franz Joseph von Stein]] (1832-1909) *1879
* Erkebiskop [[Joseph von Schork]] (1829-1905) *1891
* Biskop [[Ferdinand von Schlör]] (1839-1924) *1898
* Erkebiskop [[Johann Jakob von Hauck]] (1861-1943) *1912
* Erkebiskop [[Joseph Otto Kolb]] (1881-1955) *1935
* Kardinal [[Julius August Döpfner]] (1913-1976) *1948
* Kardinal [[Alfred Bengsch]] (1921-1979) *1959
* Biskop *Gerhard Schaffran'' (1912-1997) *1963

## Referanser